《黄金缕·家在钱塘江上住》
宋代·司马槱

家在钱塘江上住。花落花开，不管年华度。燕子又将春色去，纱窗一阵黄昏雨。（家在 一作：妾本；又将 一作：衔将）
斜插犀梳云半吐。檀板清歌，唱彻黄金缕。望断云行无去处，梦回明月生春浦。 （春浦 一作：南浦）

作者简介：司马槱字才仲，陕州夏县人，元佑中以苏轼荐，应贤良方正能直言极谏科，入第五等，赐同进士出身。累迁河中府司理参军，终知杭州，卒于任。事迹见张耒《书司马槱事》（《张右史集》卷四七）。《全宋词》录其词二首。